SK
8.9.2023
Úradný vestník Európskej únie
L 222/133
28.
V bode 6.2.4.2 sa body 1 a 2 nahrádzajú takto: „1.
Preskúmanie konštrukčného riešenia na posúdenie osovej vzdialenosti koľají sa vykonáva s použitím výsledkov výpočtov uskutočnených manažérom infraštruktúry alebo obstarávateľom podľa špecifikácie uvedenej v indexovom čísle [3] dodatku T. Menovitá osová vzdialenosť koľají sa kontroluje pri usporiadaní trate, kde sú vzdialenosti dané paralelne k horizontálnej rovine.
Medzná stavebná osová vzdialenosť koľají sa kontroluje tak, že sa berie do úvahy polomer oblúka a príslušné prevýšenie. 2.
Po zhotovení pred uvedením do prevádzky sa osová vzdialenosť koľají overí na kritických miestach, kde sa k medznej stavebnej osovej vzdialenosti koľají vymedzenej v súlade so špecifikáciou uvedenou v indexovom čísle [3] dodatku T približuje na menej ako 50 mm.“ 29.
V bode 6.2.4.4 sa dopĺňa tento bod 3: „3.
Pri zhotovení pred uvedením do prevádzky sa na účely preskúmania minimálneho horizontálneho oblúka posúdia namerané hodnoty poskytnuté žiadateľom alebo manažérom infraštruktúry.
Zohľadnia sa pravidlá preberania diela vymedzené manažérom infraštruktúry.“ 30.
Bod 6.2.4.6 sa nahrádza takto:
„6.2.4.6.
Posudzovanie projektovaných hodnôt pre ekvivalentnú kužeľovitosť Posudzovanie projektovaných hodnôt pre ekvivalentnú kužeľovitosť sa vykonáva s použitím výsledkov výpočtov uskutočnených manažérom infraštruktúry alebo obstarávateľom podľa špecifikácie uvedenej v indexovom čísle [5] dodatku T.“ 31.
Bod 6.2.4.10 sa nahrádza takto:
„6.2.4.10.
Postup posudzovania existujúcich konštrukcií
1.
Posudzovanie existujúcich konštrukcií podľa požiadaviek bodu 4.2.7.4 bodu 3 písm.
b) a c) sa musí vykonať jednou z týchto metód: a) kontrolou, či hodnoty kategórií tratí EN v kombinácii s povolenou rýchlosťou, ktorá je zverejnená, alebo ktorá sa má zverejniť pre trate obsahujúce dané konštrukcie, sú v súlade s požiadavkami dodatku E; b) kontrolou, či hodnoty kategórií tratí EN v kombinácii s povolenou rýchlosťou špecifikovanou pre mosty alebo pre konštrukčné riešenie alebo alternatívne požiadavky špecifikované s LM71 a súčiniteľom alfa (α) pre P1 a P2 sú v súlade s požiadavkami dodatku E; c) kontrolou prevádzkových zaťažení špecifikovaných pre konštrukcie alebo pre konštrukčné riešenie podľa minimálnych požiadaviek bodov 4.2.7.1.1, 4.2.7.1.2 a 4.2.7.2.
Pri preskúmaní hodnoty súčiniteľa alfa (α) v súlade s bodmi 4.2.7.1.1 a 4.2.7.2 sa musí skontrolovať len to, či je hodnota súčiniteľa alfa (α) v súlade s hodnotou súčiniteľa alfa (α) uvedenou v tabuľke 11; d) ak je požiadavka na existujúci most špecifikovaná odkazom na konštrukčný model zaťaženia HSLM v dodatku E, posúdenie existujúceho mosta sa vykoná jedným z týchto spôsobov: — kontrola špecifikácie konštrukčného riešenia existujúceho mosta, — kontrola špecifikácie dynamického hodnotenia, — kontrola uverejnenej zaťažiteľnosti existujúceho mosta v registri infraštruktúry (RINF) pre parameter 1.1.1.1.2.4.2 [Súlad konštrukcií s modelom zaťaženia pre vysokú rýchlosť (HSLM)]; e) ak je požiadavka na existujúci most špecifikovaná odkazom na alternatívne požiadavky na dynamické zaťaženie (poznámka 8 dodatku E), posúdenie existujúceho mosta sa vykoná kontrolou špecifikácie dynamického hodnotenia týchto alternatívnych požiadaviek na zaťaženie podľa požiadaviek uvedených v poznámke 8 dodatku E.